**Ministru kabineta noteikumu projekta** **„Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases trešo un turpmākajām kārtām” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Latvijā ir būtiska atšķirība informācijas un komunikācijas tehnoloģiju izmantošanas ziņā starp mikro, maziem un vidējiem un lieliem komersantiem. Saskaņā ar Centrālās statistikas pārvaldes apkopoto informāciju 2009.gadā 85.5% lielo komersantu un 62.7% vidējo komersantu bija mājaslapas, savukārt starp mazajiem komersantu tāda bija tikai 37.6% un starp mikro komersantiem 13%. Papildus 2009.gadā 93,1% komersantu izmantoja datorus, bet starp komersantiem ar zem 10 strādājošajiem šis īpatsvars bija vien 64%. Savukārt pamata mājas lapa ar informāciju un kontaktiem par komersantu 2009.gadā bija 42,4% komersantiem, bet starp komersantiem ar zem 10 strādājošajiem šādu komersantu īpatsvars bija vien 13%. Tas liecina par zemu efektivitātes līmeni mikro un mazajos komersantos, kas savukārt rada tiem grūtības pastāvēt un konkurēt ar ārvalstu komersantiem.Tādējādi, lai celtu mikro un mazo komersantu produktivitāti un darba efektivitāti, Ekonomikas ministrija ir izstrādājusi Ministru kabineta noteikumu projektu, kura mērķis ir celt mikro un mazo komersantu produktivitāti un darba efektivitāti, paaugstinot to darbinieku kvalifikāciju un prasmes informācijas un komunikācijas tehnoloģiju jomā, tādejādi nodrošinot komersantu konkurētspējas pieaugumu un veicinot tautsaimniecības attīstību. Saskaņā ar 2010.gada Ekonomikas ministrijas Ziņojumu par Latvijas tautsaimniecības attīstību 2009.gadā Latvijā provizoriski bija 71 tūkstotis ekonomiski aktīvi individuālie komersanti un komercsabiedrības, no kuriem 68 586 atbilst mikro un mazo komersantu statusam. Līdz ar to mērķa grupas loks 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” (turpmāk – 1.3.1.1.1.aktivitāte) trešās kārtas ietvaros ir ļoti plašs un vairakkārt pārsniedz paredzamo apmācībās iespējami iesaistīto komersantu skaitu. 1.3.1.1.1.aktivitātes trešās kārtas ietvaros ir sagaidāma plaša komersantu interese, tā kā dažādu informācijas un komunikācijas tehnoloģijas risinājumu ieviešana var būtiski atvieglot komersanta ikdienas darbību veikšanu (grāmatvedības kārtošanu, darba atskaišu gatavošanu, komunikāciju, gada pārskatu iesniegšanu, informācijas iegūšanu, lietvedības organizēšanu u.c.), kam bieži tiek izmantots neadekvāti liels resursu patēriņš un, kas kavē komersantu nodarboties aktīvāk ar tā pamatdarbības lietām. Vienlaikus šādas atbalsta programmas ieviešana veidotu sinerģiju ar Ekonomikas ministrijas pašlaik īstenotajiem atbalsta pasākumiem mikro komersantiem, kas ir apstiprināti ar Ministru kabineta 2009.gada 30.oktobra rīkojumu Nr. 748. par „Koncepcija par mikrouzņēmumu atbalsta pasākumiem”, kas ir orientēta uz mikro komersantu atbalstīšanu un, kur viena no prioritātēm ir panākt, lai mikro komersants pats ir spējīgs sakārtot savu grāmatvedību. Šim mērķim pēc Ekonomikas ministrijas pasūtījuma jau ir izstrādātas četras grāmatvedības programmas, kas mikro komersantiem ir bezmaksas, taču joprojām ir aktuāls jautājums par komersanta nepilnīgajām zināšanām šādu programmu izmantošanai.Papildus informācijas un komunikācijas tehnoloģiju prioritārā nozīme ir atspoguļota 2010.gada 17.jūnijā Eiropadomes apstiprinātajā „[Digitālā programma Eiropai](http://ec.europa.eu/information_society/digital-agenda/index_en.htm)”, kas ir viena no [Stratēģijas „ES 2020](http://212.70.165.10/ricibas-jomas/ES2020)” parauginiciatīvām un koncentrējas uz 21.gadsimta tehnoloģijām un tiešsaistes pakalpojumiem. Digitālajā programmā Eiropai ir uzsvērts, ka e-prasmes kļūst par būtisku dzīves nepieciešamību un nespēja piekļūt vai izmantot informācijas un komunikācijas tehnoloģijas faktiski ir šķērslis sociālajai integrācijai un personīgajai attīstībai, kas kavē konkurētspējas pieaugumu, ekonomikas attīstību un sabiedrības izaugsmi. Nepieciešamais finansējums 1 121 374 lati aktivitātes īstenošanai tika pārdalīts no 1.3.1.1.4.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts komersantu individuāli organizētām apmācībām”.1.3.1.1.1.aktivitātes trešās kārtas projektu iesniegumu vērtēšanas kritēriji ir saskaņoti 2011.gada 16.jūnija Eiropas Savienības fondu uzraudzības komitejas sēdē un ir iestrādāti šajos noteikumos.1.3.1.1.1.aktivitātes otrās un turpmāko kārtu īstenošanu jau reglamentē 2010.gada 30.marta noteikumi Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro un turpmākajām kārtām”. Par cik grozījumi ir nepieciešami vairāk kā 30% no minēto noteikumu normām, ir izstrādāti jauni noteikumi, kuri reglamentēs aktivitātes trešo un turpmākās kārtas. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nosaka kārtību, kādā īsteno darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” trešo un turpmākās projektu iesniegumu atlases kārtas, prasības projekta iesnieguma iesniedzējam, projekta iesnieguma vērtēšanas kritērijus, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu. Noteikumu projektā 1.3.1.1.1.aktivitātes trešās kārtas mērķis ir celt mikro un mazo komersantu produktivitāti un darba efektivitāti, paaugstinot to darbinieku kvalifikāciju un prasmes informācijas un komunikācijas tehnoloģiju jomā, tādejādi nodrošinot komersanta konkurētspējas pieaugumu un veicinot tautsaimniecības attīstību.1.3.1.1.1.aktivitātes ietvaros īstenotos projektus līdzfinansē no Eiropas Sociālā fonda (turpmāk – ESF) līdzekļiem. Kopējais 1.3.1.1.1.aktivitātes trešās atlases kārtas ietvaros pieejamais ESF līdzfinansējums ir 1 121 374 lati. 1.3.1.1.1.aktivitātes trešo projektu iesniegumu atlases kārtu īsteno ierobežotas projektu iesniegumu atlases veidā par visu pieejamo finansējumu. Projekta iesniedzējs var būt biedrība, kura pārstāv informāciju tehnoloģiju un telekomunikāciju nozares saimnieciskās darbības veicējus.Uz finansējumu nevar pretendēt projekta iesniedzējs, kam ir grūtībās nonākuša saimnieciskās darbības veicēja pazīmes - zaudējumu pieaugums, apgrozījuma samazināšanās, naudas plūsmas samazināšanās, parādu pieaugums un procentu likmju celšanās – un ja projekta iesniedzēja sniegtā informācija norāda, ka saimnieciskās darbības rezultātā tas nespēs atgūties ar saviem resursiem vai ar līdzekļiem, ko tas iegūst no saviem biedriem vai īpašniekiem, vai no tirgus avotiem. Turpretim komersantiem, lai tie saņemtu apmācību atbalstu ir piemērojama grūtībās nonākuša komersanta definīcija atbilstoši Komisijas 2008.gada 6.augusta Regulas (EK) Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214) (turpmāk – Komisijas regula Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML)) 1.panta 7.punktam. Projekta iesniedzējam tiek piemērota cita grūtībās nonākuša saimnieciskās darbības veicēja definīcija, tā kā projekta iesniedzējs ir biedrība, un tā neatbilst Komisijas regulas Nr.800/2008 1.panta 7.punkta sniegtajai definīcijai. Projekta minimālais ESF līdzfinansējuma apmērs nav ierobežots, maksimālais apmērs – 1 121 374 latu. Projekta īstenošanai pieejamais maksimālais ESF līdzfinansējuma apmērs no kopējām projekta attiecināmajām izmaksām ir 80 %. |
| 5. | Projekta izstrādē iesaistītās institūcijas | Ekonomikas ministrija, v/a „Latvijas Investīciju un attīstības aģentūra” un Latvijas Informācijas un komunikācijas tehnoloģiju asociācija. |
| 6. | Iemesli, kādēļ netika nodrošināta sabiedrības līdzdalība | Tiesību akta projekta projektu iesniegumu vērtēšanas kritēriji ir saskaņoti ar nozaru asociācijām 2011.gada 16.jūnija Eiropas Savienības fondu uzraudzības komitejas sēdē.  |
| 7. |  Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 1.3.1.1.1. aktivitātes trešās kārtas mērķa grupa mikro un mazie komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Sagatavotais tiesību akta projekts līdzfinansēs vismaz 250 000 latu vērtas investīcijas mikro un mazo komersantu konkurētspējas celšanā. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Jāveic sekojoši grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro un turpmākajām kārtām”:1. jānosaka, ka minētie noteikumi attiecās uz projektu iesniegumu atlases otro kārtu – jāprecizē nosaukums;
2. jāsvītro atsauces uz turpmāko projektu iesniegumu atlases kārtu organizēšanu.
 |
| 2. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Ar normatīvo aktu tiek ieviestas šādas Eiropas Savienības tiesību akta prasības: * Padomes 2006.gada 11.jūlija Regula (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Padomes Regula Nr.1083/2006).
* Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008);
 |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šādas Eiropas Savienības tiesību akta prasības: Padomes Regula Nr.1083/2006;Komisijas Regula Nr.800/2008 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.800/2008 3.panta 1.punkts | Noteikumu projekta 2.punkts  | Ieviesta pilnībā. | neparedz stingrākas prasības |
| Padomes Regulas Nr.1083/2006 93.panta 1. un 2. punkts.  | Noteikumu projekta 8.1. un 8..9.apakšpunkts. | Ieviesta pilnībā. | Neparedz stingrākas prasības. |
| Komisijas Regulas Nr.800/2008 39.panta 2.punkts | Noteikumu projekta 11. punkts | Ieviesta pilnībā. | neparedz stingrākas prasības |
| Komisijas Regulas Nr.800/2008 1.pielikums 2.panta 2.un 3.punkts; | Noteikumu projekta 14.3.apakšpunkts. | Ieviesta pilnībā.Atbalstam kvalificējas tikai mikro un mazie komersanti. | Neparedz stingrākas prasības. |
| Komisijas Regulas Nr.800/2008 1.panta 7.punkts  | Noteikumu projekta 14.5 apakšpunkts  | Ieviesta pilnībā. | Neparedz stingrākas prasības. |
| Komisijas regulas Nr. 800/2008 1.panta 6.punka „a” apakšpunkts | Noteikumu projekta 13.8.un 14.10.apakšpunkti | Ieviesta pilnībā. | neparedz stingrākas prasības |
| Komisijas Regulas Nr.800/2008 39.panta 4.punkts | Noteikumu projekta 25.punkts. | Ieviesta pilnībā. | neparedz stingrākas prasības |
| Komisijas Regulas Nr.800/2008 38.pants | Noteikumu projekta 23.punkts. | Ieviesta pilnībā. | neparedz stingrākas prasības |
| Komisijas Regulas Nr.800/2008 8.panta 2.punkts | Noteikumu projekta 57.punkts. | Ieviesta pilnībā. | neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo Noteikumu projekts saskaņā ar Komisijas Regulas Nr.800/2008 3.pantu ir atbrīvots no iepriekšējas paziņošanas EK. Par atbalsta programmu saskaņā ar Komisijas Regulas Nr.800/2008 9.pantu EK ir jānosūta kopsavilkuma informācija 20 darba dienu laikā pēc Ministru kabineta noteikumu spēkā stāšanās. |
| Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Tiesību akta projekta projektu iesniegumu vērtēšanas kritēriji ir saskaņoti ar komersantus pārstāvošām asociācijām 2011.gada 16.jūnija Eiropas Savienības fondu uzraudzības komitejas sēdē. Tiesību akta projekts 2011.gada 12.augustā tika nosūtīts nozaru asociācijām komentāru sniegšanai, pēc kā saņemtie komentāri tika precizēti tiesību akta projektā. |
| 2. | Sabiedrības līdzdalība projekta izstrādē | Tiesību akta projekta projektu iesniegumu vērtēšanas kritēriji ir saskaņoti ar komersantus pārstāvošām asociācijām 2011.gada 16.jūnija Eiropas Savienības fondu uzraudzības komitejas sēdē. Tiesību akta projekts 2011.gada 12.augustā tika nosūtīts nozaru asociācijām komentāru sniegšanai, pēc kā saņemtie komentāri tika precizēti tiesību akta projektā. |
| 3. | Sabiedrības līdzdalības rezultāti | Tiesību akta projekta projektu iesniegumu vērtēšanas kritēriji ir saskaņoti ar komersantus pārstāvošām asociācijām 2011.gada 16.jūnija Eiropas Savienības fondu uzraudzības komitejas sēdē. Tiesību akta projekts 2011.gada 12.augustā tika nosūtīts nozaru asociācijām komentāru sniegšanai, pēc kā saņemtie komentāri tika precizēti tiesību akta projektā. |
| 4. | Saeimas un ekspertu līdzdalība | Projekts šo jomu neskar.  |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijā | Noteikumu projekta izpildi nodrošinās Latvijas Investīciju un attīstības aģentūras darbības ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas III. sadaļa – projekts šo jomu neskar.**

Ekonomikas ministrs A.Kampars

Vīza: Valsts sekretārs J.Pūce

2011.10.06. 15:04

Māris Krūmiņš

67013082, Maris.Krumins@em.gov.lv